text:  Premýšľam ako čo najlepšie ohodnotiť tento film. Illumination sa akosi snažia dostať medzi veľké esá ako sú Disney a Dreamworks a musím povedať, že celkom sa im darí. Najmä vďaka ich mimoňom. Teraz však prichádzajú s originálnym filmom, ktorý nám má hovoriť o živote našich domácich zverov. A musím povedať, že trailery ma dosť navnadili na to, aby som si to pozrel. Zvedavosť bola veľmi veľká. A tak som konečne kúpil lístok, sadol si do kina a pozrel si to. A hoci môžem povedať, že som s výsledkom spokojný, nemyslím si, že by som si film pozrel znovu. Môžem potvrdiť, že animácie sú vynikajúce a rovnako aj postavy príbehu stoja za pozonosť, no nemôžem to isté povedať o dejovej línii filmu, ktorá je veľmi jednoduchá a veľmi ľahko odhadnuteľná. Plus máte pocit (alebo teda ja som mal pocit), že už ste to v minulosti videli a neprináša to so sebou nič veľmi originálne. A rovnako mix je pre mňa aj humor. Občas to má skvelé fóry a človek sa neustále smeje, no potom vytasí vtipy, ktoré mi vtipné neprišli. Verím, že viac si film asi užijú decká než dospelí. A je to trošku škoda. Lebo z tohto mohol byť film pre celú rodinu. A akosi to nevypálilo podľa predstáv. Nemôžem povedať, že by som si to neužil, no neviem si seba predstaviť, že by som si to pozrel znovu. Určite to bolo lepšie ako minulého roku film The Minions. Myslím si, že sa mal viac sústrediť na ich tajný život doma a humor smeroval týmto smerom, než príbeh, aký sme tu reálne dostali. Najmä po tom, čo človek videl trailery, akosi ostane pocit, že sme nedostali to, čo sme reálne od filmu chceli. Hodnotenie: B-
item_title: Tajný život mazlíčků
item_directors: Chris Renaud Yarrow Cheney
item_screenwriters: Ken Daurio Cinco Paul Brian Lynch
item_cast: Louis C.K. Eric Stonestreet Kevin Hart Steve Coogan Ellie Kemper Bobby Moynihan Lake Bell Dana Carvey Jenny Slate Albert Brooks Laraine Newman Hannibal Buress Ken Schretzmann Tara Strong Jaime Camil Kiely Renaud Jan Rabson Mona Marshall